**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų* [*planavimo*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b4bdd2f31-6605-46c7-b7cf-17e709314d4e%7d&action=view&wd=target%281.%20Naujo%20turinio%20mokymo%20rekomendacijos.one%7Cf05a6a33-a613-4abd-bd1a-58861a61db50%2FNaujas%20turinys%7C95922bdd-d988-41ef-91f1-fa6a4599929d%2F%29&wdorigin=NavigationUrl) *ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/visos-bendrosios-programos/21?tab=0) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 4 KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 35 pamokos

|  |  |  |  |  |  |  |
| --- | --- | --- | --- | --- | --- | --- |
|  | **Mokymosi tema** | **70 proc.****25 val.** | **30 proc.****10 val.** | **Kompetencijos** | **Pasiekimai** | **Pastabos (Integracija, tarpdalykinės temos)** |
| 1 | Ko mokysimės šiais metais?Supažindinimas su etikos programa, 4 klasės mokymosi turiniu, pasiekimųvertinimo ir įsivertinimo kriterijais. | 1 |  |  |  |  |
| 2 | [Pažįsta savo unikalumą. Kaip tapau toks, koks esu?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-08ci-744g-6pM1) | 2 |  | SESGKomunikavimoKūrybiškumo | Pristato savo piešinį, papasakoja apie savo unikalumą ir išklauso kitų pristatymus bei išvardija keletą panašumų į kitus ir keletą skirtumų (A1.3). | Sveikata, sveikos gyvensenos ugdymas (asmens savybių ugdymas) |
| 3 | [Pažįsta savo jausmus. Išdavystė ir ištikimybė.](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-Uf43-1Jiz-5VO4) | 1 |  | SESGKomunikavimoPažinimo | Mokytojo padedama apibūdina gyvenimo džiaugsmo sąvoką ir savarankiškai pateikia konkrečių pavyzdžių, kas jam kelia gyvenimo džiaugsmą. Taiko savistabos įgūdį (A2.3). | Sveikata, sveikos gyvensenos ugdymas (asmens savybių ugdymas) |
| 4 | [Rūpestis dėl savęs ir kitų. Ištvermė.](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-225r-9z22-vE30) | 1 |  | SESGPažinimo | Išvardija 2–3 taisykles, kurios padėtų palaikyti emocinę pusiausvyrą (nepasiduoti impulsyviai reakcijai ir elgsenai) bei 5 taisykles, kurios padėtų palaikyti fizinį aktyvumą. Išsako 2–3 argumentus, kodėl žalingi įpročiai yra kenksmingi, ir pataria, kaip jų vengti (pvz., saldumynų ir gazuotų gėrimų) (A3.3). | Sveikata, sveikos gyvensenos ugdymas (rūpinimasis savo ir kitų sveikata, žalingų įpročių prevencija) |
| 5 | [Aš ir virtualumas.](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-akLp-n860-4o6H) | 1 |  | SESGSkaitmeninė | Mokydamasis saugiai naudojasi virtualios erdvės galimybėmis (suranda reikiamą vaizdą, mokomąjį tekstą), savarankiškai suplanuoja užduočių atlikimo laiką virtualioje erdvėje (A4.3). | Sveikata, sveikos gyvensenos ugdymas (asmens savybių ugdymas) |
| 6 | [Kitas kaip draugas. Ar visada lengva suprasti Kitą?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-MnTU-Ekmh-t24G) | 1 |  | PažinimoKomunikavimoPilietiškumo | Savarankiškai pateikia empatijos kasdienybėje pavyzdžių, papasakoja, kokia empatijos reikšmė žmogui. Savarankiškai apibūdina manipuliacijų atvejus (draugystės santykiuose), svarsto, kokia tokio santykio žala (B1.3). |  |
| 7 | [Kitas kaip artimas. Kaip tinkamai išsakyti savo nuomonę?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-37Bl-UZb7-OE33) | 2 |  | KomunikavimoPažinimo | Pateikia 3–4 pavyzdžius iš savo kasdienybės, kada šeimos nariai padeda vieni kitiems. Pateikia pavyzdžių, kaip išspręsti nedidelę konfliktinę situaciją su suaugusiu šeimos nariu, taip pat su mokytoju (B2.3). |  |
| 8 | [Kitas kaip svetimas. Apmąsto atsargumo su Kitu kaip nepažįstamuoju pavyzdžius.](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-S44F-8oDm-0Ic9) | 1 |  | PažinimoPilietiškumoKultūrinė | Savarankiškai palaiko mandagų pokalbį su Kitu (kaimynu, kitos klasės mokiniu, kitos klasės mokytoju ir pan.). Su klasės draugais diskutuoja apie visų žmonių savitumą (kitoniškumą). Kelia klausimus apie patyčias, svarsto jų žalą žmogui (B3.3). | Sveikata, sveikos gyvensenos ugdymas (asmens savybių ugdymas) |
| 9 | [Virtualus Kitas. Kuo skiriasi bendravimas virtualioje erdvėje ir tikrovėje?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-G7Ic-69Le-1dL5) | 2 |  | PažinimoSkaitmeninė | Parašo mandagų laišką mokytojui virtualioje erdvėje (pavyzdžiui, atsiųsdamas atliktą užduotį). Pateikia pagarbaus elgesio virtualioje erdvėje pavyzdžių, jais remdamasis savarankiškai ar padedamas suformuluoja pagarbaus elgesio apibrėžimą (B4.3). | Sveikata, sveikos gyvensenos ugdymas (asmens savybių ugdymas) |
| 10 | [Aš ir šeima. Ar aš pats atsiprašau, kai būnu neteisus?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-4nR3-L802-7080) | 2 |  | KomunikavimoKūrybiškumoSESG | Įvardija 3–4 pavyzdžius, kodėl svarbu puoselėti santykius šeimoje ir juos nuolat plėtoti, palaikyti (C1.3). |  |
| 11 | [Aš ir klasės draugai. Ko galiu išmokti iš klasės draugų?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-i81S-PBAB-G6i8) | 2 |  | KomunikavimoSESG | Argumentuoja, kodėl svarbu išklausyti Kitą, paaiškina, kaip jaučiasi, kai yra išklausomas arba neišklausomas kitų (C2.3). |  |
| 12 | [Aš ir bendruomenė. Ar pažįstu savo bendruomenės gyvenimą ir ypatumus?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-4705-7L9G-MRu7) | 2 |  | PažinimoKomunikavimoKultūrinė | Analizuoja savo bendruomenės, pavyzdžiui, mokyklos, istoriją, pateikia jam įsiminusių pavyzdžių, kada jautėsi bendruomenės dalimi. Su klasės draugais diskutuoja, ką norėtų sužinoti apie kitas bendruomenes (C3.3). |  |
| 13 | [Aš ir virtuali bendruomenė.](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-539I-98GA-SRko) | 1 |  | PažinimoSkaitmeninėKūrybiškumo | Kelia klausimus, kodėl kuriami filmai, animacija apie atjautą Kitam, argumentuoja, kodėl tai svarbu (C4.3). | Sveikata, sveikos gyvensenos ugdymas (asmens savybių ugdymas) |
| 14 | [Aš ir augmenija. Kas būtų, jei būčiau augalas?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-10Ed-eP1u-oi79) | 1 |  | PažinimoKūrybiškumoPilietiškumo | Tyrinėja ir diskutuoja, kada augalas gali padėti, kada pakenkti žmogui. Išsako savo nuomonę, ar už visus augalus žmogus turi prisiimti atsakomybę (D1.3). |  |
| 15 | [Aš ir gyvūnija. Jei įsivaizduojamame pasaulyje būčiau gyvūnas – kokiu gyvūnu norėčiau būti?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-f8LK-bLZn-IH2k) | 1 |  | PažinimoKūrybiškumoPilietiškumo | Išvardija žmogaus ir gyvūno panašumus bei skirtumus. Pateikia 2–3 pavyzdžius, kada gyvūnams reikalinga žmogaus pagalba. Pasiūlo 2–3 būdus, kurie padėtų atsikratyti gyvūnų baimės (D2.3). | Aplinkos tvarumas (aplinkos apsauga) |
| 16 | [Aš ir ekologija: Ar man svarbi mano aplinkos – namų, mokyklos, gamtos – švara?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-7D37-5ZS3-22A5) | 1 |  | PažinimoKūrybiškumoPilietiškumo | Pristato keletą įpročių, kurių svarbu laikytis kasdien, kad nekenktume gamtai, aplinkai (D3.3). | Aplinkos tvarumas (aplinkos apsauga) |
| 17 | [Ekologinių problemų raiška virtualybėje. Ar ekologines problemas parodantis vaizdas ar filmas mane sujaudina? Kodėl?](https://www.emokykla.lt/bendrosios-programos/pradinis-ugdymas/21?st=1&ach-1=1&res=2#collapse-simple-SaS5-0A0C-mV9H) | 2 |  | PažinimoPilietiškumoSkaitmeninė | Aprašo ar nupiešia, kokį pats kurtų filmą apie gamtą, į kokią gamtos problemą norėtų atkreipti žmonių dėmesį (D4.3). |  |
| 18 | Ko išmokau per šiuos metus? Refleksija irįsivertinimas | 1 |  |  |  |  |